Det har været en ualmindelig våd sommer med meget østenvind.
Ifølge DMI har det indtil udgangen af september regnet lige så meget,
som det gør på et 'normalt år'.
Den meget regn med kraftige skybrud giver udfordringer.
Lavtliggende haver har periodisk ligget under vand,
fordi vandet ikke kunne nå at løbe væk
eller sive ned i den i forvejen vandmættede jord,
og der er opstået søer på mange marker.
Noget vi har oplevet før --
men sjældent i et sådant omfang.

Forskere og meteorologer forudser,
at vi også fremover skal forvente et vådere klima
med flere storme kombineret med perioder med tørke.
På Orø kan vi i kan prise os lykkelige over
ikke at have fået de samme regnmængder,
som området mellem Esbjerg og Vejle fik sidst weekend i september.

Måske er det på tide, at vi på Orø begynder at drøfte,
hvordan vi skal forholde os til,
at der muligvis kommer mere nedbør og flere skybrud.

Trods den meget regn bød sommeren også på flere gode dage,
og vi var velsignet med nogle gode uger i forsommeren
og ikke mindst nogle meget smukke og varme dage
sidst i august og september.
Og hen over sommeren havde vi flere arrangementer
som koncerter, grillaftner, Orødagen,
Bådelaugets kapsejlads Orø rundt,
"Gamle Dage" og "Høstfest" på Hestebedgaard,
MC Island Træf og meget mere.

I dette nummer af Orøposten fortæller vi igen om nogle aktiviteter på Orø
samt bringer en historisk artikel
med tråde til Orø lige efter Anden verdenskrig.
Hvis du har lyst til at skrive
om en begivenhed, noget historisk eller andet,
er du meget velkommen.
Hvis du har kendskab til en begivenhed,
men ikke selv vil skrive,
er du også meget velkommen til at sende en mail.
Så prøver vi at finde en til at skrive om det.

Det er fortsat muligt at bestille et trykt eksemplar af Orøposten
i Brugsen for 20 kr.

Der er deadline på næste nummer fredag den 15. november.
Artikler og anden kontakt til redaktionen
sendes til <kaarehendriksen@gmail.com>

God læselyst

\noindent
*Kåre Hendriksen*
